hu en hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu km hu km hu km hu km en hu hu hu en en
Javult a gazdasági hangulat az EU-ban
A vártnál kevésbé ugyan, de az előző havi 11 éves mélyponthoz képest májusban javult a gazdasági hangulatindex az euróövezetben és az EU-ban egyaránt az Európai Bizottság csütörtöki jelentése szerint. Az Unión belül a harmadik legjobb foglalkoztatási kilátásokat mutatta ki Magyarországon a májusi felmérés.
Az Európai Bizottság Gazdasági és Pénzügyi Főigazgatósága (GD EcFin) közleménye szerint májusban az előző havi 11 éves mélypontról 2,6 ponttal 67,5 pontra emelkedett az ESI (economic sentiment indicator) gazdasági hangulatindex az euróövezetben, és 2,9 ponttal 66,7 pontra az Európai Unióban. Az emelkedés mértéke elmaradt a várttól, az euróövezetre 70,3 pontot vártak májusra a piacok az áprilisi 64,9 pont után.
Az euróövezet gazdasági hangulatának változása. Forrás: Európai Bizottság
Az euróövezeti feldolgozóiparban a hangulati mutató mínusz 27,5 pontra javult májusban az áprilisi mínusz 32,5 pontról, a kiskereskedelemben pedig mínusz 29,7-re mínusz 30,1-ről. Romlott a hangulatindex a szolgáltatóiparban, a mutató mínusz 43,6-ra csökkent mínusz 38,6-ról, az építőiparban pedig mínusz 17,4-re mínusz 16,1-ről.
A fogyasztói hangulat a várnál jobban alakult, az euróövezeti mutató mínusz 18,8 pontra emelkedett az áprilisi mínusz 22,0 pontos 11 éves mélypontról.
A foglalkoztatási várakozások mutatója (employment expectations indicator, EEI) viszonylag nagymértékű javulást jelez mind az euróövezetben, mind az Európai Unióban. Az euróövezetben az EEI 58,9 pontról 70,2 pontra, az EU-ban 59,6 pontról 70,9 pontra emelkedett. A mutatók emelkedésének a mértéke nagyjából a negyedét-ötödét kompenzálta a március-áprilisi esésnek, és a foglalkoztatási tervek javulására utal minden vizsgált gazdasági ágazatban.
Van ahol tovább romlott a hangulat
A gazdasági hangulat indexe (ESI) emelkedett, Németországban 3,2 ponttal 75,3 pontra, Hollandiában 3,6 ponttal 69,1 pontra, Spanyolországban pedig 1,6 ponttal 74,9 pontra. Franciaországban viszont 67,9 pontról 67,6 pontra csökkent. Olaszországban 63,0 pont lett a májusi mutató a márciusi 83,7 pont után. Áprilisra vonatkozóan nem készült olaszországi hangulati mutató.
A magyarországi ESI az áprilisi 75,4 pontról 76,6 pontra emelkedett májusban. Az EEI foglalkoztatási mutató pedig 87,7 pontról 94,4 pontra emelkedett májusban Magyarországon, ami Ciprus és Görögország után a harmadik legjobb foglalkoztatási kilátásokra utal az Európai Unióban. Cipruson 96,9 pont lett májusban az EEI az áprilisi 93,2 pont után, Görögországban viszont 94,6 pontra csökkent 102,4 pontról.
A kelet-közép-európai térségben Lengyelországban 46,9 pontra csökkent májusban az ESI az előző havi 47,2 pontról, Ausztriában 68,8-ra emelkedett 61,9 pontról, Horvátországban 79,0 pontra emelkedett az ESI 72,3 pontról, Csehországban 64,6-ra 64,5-ről, Romániában 72,2-re 65,3-ról, Szlovéniában 74,5-re 66,2-ről, Szlovákiában pedig 59,0 pont lett az ESI májusban az áprilisi 55,1 pont után.
A legjobb ajánlói kódok kriptovaluta tőzsdékhez
Két éve zuhant a mélybe a bitcoin
A bitcoinért is harcolnak az orosz-ukrán háborúban
Nagyjából 25 millió dollármilliomos ember él a világon, miközben  összesen csak 21 millió darab bitcoin létezhet.
Ne azt takarítsd meg, amit nem költöttél el, hanem költsd el azt, amit nem takarítottál meg.
Kövess minket és kérdezz tőlünk a Facebookon!